wickkiey/tamil-wikipedia-chunked huggingface dataset:
# மெலாயு இராச்சியம்

## மெலாயு சொல் தோற்றம்

### மலையூர்

யுவான் அரசமரபு வரலாற்றில், மலாயுவிற்கு எதிராக தாய்லாந்து சுகோத்தாய் இராச்சியத்தின் *(Sukhothai Kingdom)* தெற்கு நோக்கிய விரிவாக்கத்தை விவரிப்பதில் **மலையூர்** *(Ma-li-yu-er)* என்ற சொல் குறிப்பிடப்பட்டுள்ளது:  
தாய்லாந்து சுகோத்தாய் இராச்சியத்தின் நடவடிக்கைக்கு பதிலளிக்கும் வகையில், சுகோத்தாய் இராச்சியத்தின் மூன்றாவது மன்னர் ராம் காம் ஏயிங் *(Ram Khamhaeng)* என்பவரின் அரசவைக்கு யுவான் அரசமரபு ஆணை ஓலையுடன் ஒரு சீனத் தூதர் வந்தார்.
# மெலாயு இராச்சியம்

## மெலாயு சொல் தோற்றம்

### மார்க்கோ போலோ

அந்த ஆணை ஓலையில் "உங்கள் வாக்குறுதியைக் காப்பாற்றுங்கள், மா-லி-யு-ஊருக்கு எந்தத் தீமையும் செய்யாதீர்கள்" என்று ஆணையிடப்பட்டு இருந்தது.[25] சீனப் பதிவேட்டில் தோன்றிய "மா-லி-யு-ஊர்" *(Ma-li-yu-er)* என்ற இராச்சியம் மெலாயு இராச்சியமாக இருக்கலாம்.  
அதே காலக் கட்டத்தில் வாழ்ந்த வெனிசு பயணி மார்க்கோ போலோ (1254-1324) என்பவரால் குறிப்பிடப்பட்ட இராச்சியம்; மெலாயு இராசியமாகவும் இருக்கலாம். மார்க்கோ போலோவின் பயணங்கள் *(The Travels of Marco Polo)* எனும் நூலில், அவர் மலாய் தீபகற்பத்தில் உள்ள **மலையூர்** என்ற இராச்சியத்தைப் பற்றி குறிப்பிட்டுள்ளார்.
# மெலாயு இராச்சியம்

## மெலாயு சொல் தோற்றம்

### அமோகபாசா கல்வெட்டு

மெலாயு பூமி *(bhūmi Mālayu)* எனும் சொற்கள்; 1286 என குறிக்கப்பட்ட பாடாங் ரோக்கோ கல்வெட்டில் *(Padang Roco Inscription)* பொறிக்கப்பட்டுள்ளன.  
பாடாங் ரோக்கோ கல்வெட்டுப் பதிவின் படி, மெலாயு பூமி என்பது தருமசிராயா இராச்சியத்துடன் தொடர்புடையது என அறியப்படுகிறது. 1347 அமோகபாசா கல்வெட்டில் *(Amoghapasa Inscription)* மலையபுரம் *(Malayapura)* எனும் மலாயா இராச்சியம் ஆதித்யவர்மனால் அறிவிக்கப்பட்டது என பதிவாகி உள்ளது. மீண்டும் இந்தப் பதிவு தருமசிராயா இராச்சியத்தைக் குறிக்கின்றது.
# சைவப்பெரியார் சிவபாதசுந்தரனார்

சோ. சிவபாதசுந்தரம் (ஆகஸ்ட் 27, 1912 - நவம்பர் 08, 2000) ஈழத்தின் முன்னோடி எழுத்தாளர். ஈழகேசரி பத்திரிகையின் ஆசிரியர். வானொலி ஒலிபரப்பாளர். சிறுகதைகள், பயணக் கட்டுரைகள் எழுதியவர். தமிழ், ஆங்கிலத்தில் இலக்கிய ஆராய்ச்சிக் கட்டுரைகளும் திறனாய்வுக் கட்டுரைகளும் எழுதியவர்.
# சைவப்பெரியார் சிவபாதசுந்தரனார்

## பிறப்பு, கல்வி

சிவபாதசுந்தரம் இலங்கையின் யாழ்ப்பாணம் மாவட்டம், வேலணைத்தீவுப் பகுதியான கரம்பொன் என்ற ஊரில் ஆகஸ்ட் 27, 1912-ல் பிறந்தவர். தந்தை சோமசுந்தரம்பிள்ளை. யாழ்ப்பாணம் மத்திய கல்லூரியில் கல்வி கற்றவர். இலங்கை பல்கலைக்கழகத்தில் பட்டப்படிப்பும், கொழும்பு சட்டக் கல்லூரியில் சட்டமும் படித்தார். லத்தீன், ஆங்கிலம், தமிழ், சமஸ்கிருதம் ஆகிய மொழிகளில் தேர்ச்சி உடையவர்.
# சைவப்பெரியார் சிவபாதசுந்தரனார்

## தனிவாழ்க்கை

சிவபாதசுந்தரத்தின் திருமணம் ஜனவரி 21, 1946-ல் நடந்தது. மனைவி ஞானதீபம். ஒரு மகன் ரவிலோச்சனன். இரு மகள்கள், மஞ்சுபாஷிணி, பிரசன்னவதனி. மஞ்சுபாஷிணி மருத்துவர். தமிழோசையில் பணியாற்றியவர். இந்திய அரசாங்கம் பரத நாட்டியக் கலையை சிறப்பிக்கும் வகையில் 1975-ல் வெளியிட்ட தபால் தலையில் பிரசன்னவதனியின் படம் இடம்பெற்றது. சிலவருடங்களுக்குப் பிறகு நடந்த தீ விபத்தொன்றில் பிரசன்னவதினி காலமானார்.
நன்றி: அஞ்சல் இதழ்
நன்றி: அஞ்சல் இதழ்
# சைவப்பெரியார் சிவபாதசுந்தரனார்

## பத்திரிகை, வானொலி பணி

சிவபாதசுந்தரம் ஈழகேசரி பத்திரிகையில் 1938 முதல் 1942 வரை ஆசிரியராகப் பணியாற்றினார். அப்போது "ஈழகேசரி இளைஞர் கழகம்" அமைப்பைத் தோற்றுவித்தார். 1942-ல் கொழும்பு வானொலியில் பணியில் சேர்ந்தார்.  
செப்டம்பர், 1947-ல் லண்டன் சென்று பிபிசி வானொலியில் தமிழ் ஒலிபரப்பாளராக சேர்ந்தார். பின்னர் 1948-ல் பிபிசி தமிழ் ஒலிபரப்புக்கு தமிழோசை என பெயர் சூட்டினார், ஆறு வருடங்கள் லண்டன் பிபிசி வானொலியில் பணியாற்றிய பின் இலங்கை வந்து லீவர் பிர்தர்ஸ் நிறுவனத்தில் விளம்பர இயக்குநராக ஒன்பதாண்டுகள் பணிபுரிந்தார். சென்னை வானொலி நிலைய அழைப்பின் பேரில் காமராஜர், அண்ணாதுரை ஆகியோர் காலமானபோது இறுதி ஊர்வலத்தின் நேர்முக வர்ணனையை சிவபாதசுந்தரம் செய்தார். 1958-ல் சென்னைக்கு வந்த சிவபாதசுந்தரம் 1988-ல் மீண்டும் லண்டன் செல்வதுவரை தன் மகனுடன் சேர்ந்து ஸ்க்ரீன் ப்ரிண்டிங் வியாபாரம் செய்துவந்தார். லண்டன் செல்லும்போது தன்னிடம் இருந்த மூவாயிரத்துக்கும் மேற்பட்ட புத்தகங்களை மறைமலையடிகள் நூலகத்திற்கு வழங்கினார்.
1977 - முன்வரிசை: எஸ். ஆர். வேங்கடராமன், கி. சந்திரசேகரன், மபொசி, சோ. சிவபாதசுந்தரம், தீபம் நா.பா. (நன்றி: Dr.N.கணேசன்)
# சைவப்பெரியார் சிவபாதசுந்தரனார்

## இலக்கிய பணி

சிவபாதசுந்தரம் தனது பத்தாண்டு அனுபவங்களைக் கொண்டு 1954-ல் 'ஒலிபரப்புக் கலை’ என்ற தனது முதல் நூலை வெளியிட்டார். ராஜாஜி ஆசியுரையுடன் வெளியான இந்நூல் இந்திய மொழிகளுள் ஒலிபரப்பு பற்றி வெளியான முதல் நூல். நாயன்மார்கள் குறித்து விரிவான ஆரய்ச்சி செய்து எழுதிய 'சேக்கிழார் அடிச்சுவட்டில்’ ஒரு முக்கியமான நூலாகும். 1959-ல் நடைபெற்ற அகில இந்திய எழுத்தாளர் மாநாட்டில் செயலாளராகவும், 1968-ல் தமிழ் எழுத்தாளர் சங்கத் தலைவராகவும் இருந்தவர்.
# சைவப்பெரியார் சிவபாதசுந்தரனார்

## இலக்கிய இடம்

சிவபாதசுந்தரம் தமிழிலும் ஆங்கிலத்திலும் இலக்கிய ஆராய்ச்சிக் கட்டுரைகளும் திறனாய்வுக் கட்டுரைகளும் எழுதியிருக்கிறார். மணிக்கொடி ஆசிரியர்கள் குறித்தும், தமிழ் இலக்கியம் குறித்தும் தொடர்ந்து ஈழகேசரியில் எழுதிவந்தார். தமிழக பயண எழுத்தில் சிட்டி-சிவபாதசுந்தரம் எழுதிய ’கௌதமபுத்தர் அடிச்சுவட்டில்’ நூல் ஒரு முக்கியமான படைப்பாகும். ஆனாலும் இலக்கியத்தை சமூகவரலாற்றின் தனித்தச் செயல்பாடாக அல்லாமல் துணைப்பொருளாகவேக் காண்கிறார்.  
சிட்டி பெ.கோ.சுந்தரராஜன் – சோ. சிவபாதசுந்தரத்துடன் இணைந்து எழுதிய 'தமிழில் சிறுகதை வரலாறும் வளர்ச்சியும்’ என்ற நூலில் தமிழ் சிறுகதைக் காலகட்டத்தை நான்காக பிரிக்கின்றனர். பெரும் சர்ச்சையையும் ஈழத்து எழுத்தாளர்களிடையே கடும் சீற்றத்தையும் ஏற்படுத்திய இந்நூலில் திராவிட இயக்க எழுத்தாளர்களின் நுழைவுக்குப் பின்னரே தமிழ்ச் சிறுகதைத் துறையில் மறுமலர்ச்சியும் திருப்பமும் ஏற்பட்டன என குறிப்பிட்டுள்ளார்.  
பண்புக்கூறுகளால் இலக்கியக் காலகட்டப் பிரிவினை செய்து எழுதப்பட்ட 'தமிழ் நாவல் நூற்றாண்டு வரலாறும் வளர்ச்சியும்’ ஒரு முக்கியமான முன்னோடிநூல். அந்நூலில் சிட்டி-சிவபாதசுந்தரம் இருவரும் ஆதியூர் அவதானி சரித்திரம் (1875) கதையை தமிழின் முதல் நாவல் என கூறியிருந்தாலும் வேதநாயகம்பிள்ளையின் பிரதாபமுதலியார் சரித்திரம் தான் தமிழின் முதல் நாவல் என்று சொல்லும் மரபை ஏற்றுக்கொள்வதே முறை என ஜெயமோகன் சொல்கிறார்.  
1984-ல் மணிக்கொடி பொன்விழாவை சிவபாதசுந்தரம் முன்னின்று நடத்தினாலும் மணிக்கொடி பண்பாட்டுக்கவலைகளையே மையப்படுத்தி எழுதிய இதழ் என்று சிட்டி-சிவபாதசுந்தரம் வகுக்கிறார்கள்.
# சைவப்பெரியார் சிவபாதசுந்தரனார்

## மறைவு

பார்க்கின்சன் நோயால் பாதிக்கப்பட்டிருந்த சிவபாதசுந்தரம் லண்டனில் தனது 88-வது வயதில் நவம்பர் 08, 2000-ல் மறைந்தார்.
# சைவப்பெரியார் சிவபாதசுந்தரனார்

## விருதுகள்

- இலங்கை அரசின் சாகித்திய மண்டலம் – 1960 (கௌதமபுத்தர் அடிச்சுவட்டில்)
- சென்னை தமிழ்வளர்ச்சிக் கழகப் பரிசு – 1955 (ஒலிபரப்புக்கலை)
# சைவப்பெரியார் சிவபாதசுந்தரனார்

## நூல்பட்டியல்

- மாணிக்கவாசகர் அடிச்சுவட்டில் - 1947, அல்லயன்ஸ் கம்பனி, சென்னை
- ஒலிபரப்புக்கலை - 1954, அமுதம் வெளியீடு; 1957, வானதி பதிப்பகம்
- கௌதமபுத்தர் அடிச்சுவட்டில் - 1960
- தமிழ் நாவல் நூற்றாண்டு வரலாறும் வளர்ச்சியும் - 1977
- சேக்கிழார் அடிச்சுவட்டில் - 1978
- தமிழில் சிறுகதை வரலாறும் வளர்ச்சியும் - 1989, க்ரியா வெளியீடு
# ம. ஞா. மு. குழும நிறுவனங்கள்

***ம. ஞா. மு குழும நிறுவனங்கள்*** (MGM Group of Companies) என்பது தமிழ் நாட்டின் சென்னையைத் தலைமையிடமாகக் கொண்டு இயங்கும் ஒரு பல வகைப்பட்டக் கூட்டு நிறுவனங்களின் குழுவாகும். இக்குழும நிறுவனத்தை 1963 ஆம் ஆண்டு மனுவேல் ஞான முத்து என்பவரால் தொடங்கப்பட்டது.
# ம. ஞா. மு. குழும நிறுவனங்கள்

## வரலாற்றுச் சுருக்கம்

இந்நிறுவனத்தின் நிறுவனர் மனுவேல் ஞான முத்து, நாடார் இனத்தில் கிறிசுதவக் குடும்பத்தில் பிறந்த, இவர் அதிக கல்வியறிவு இல்லாமல், மனுவேல் ஞான முத்து அவர்கள் சென்னை துறைமுகத்தில் கூலிப்பணி செய்யத் தொடங்கினார். இவரின் கடின உழைப்புக்குப் பின் பொருள் இடப்பெயர்வு, மதுபான தொழிற்சாலைகள், விருந்தோம்பல்கள், பொழுதுபோக்கு பூங்காக்கள் மற்றும் தொழில் வணிகங்கள் ஆகிய நிறுவனங்களின் மிகப்பெரும் குழுமத்தைக் கட்டியெழுப்பினார். மேலும் சென்னை கிழக்குக் கடற்கரைச் சாலையில் அமைந்துள்ள மிகவும் பிரபலமான எம்.ஜி.எம். டிஸ்னி வேல்ட் மற்றும் ஆந்திரப் பிரதேசம், விசாகப்பட்டினத்தில் உள்ள எம்.ஜி.எம் செல்வீ வேல்ட் என்னும் பொழுதுபோக்கு பூங்காக்கள் இக்குழுமத்தால் நிர்வாகிக்கப்படுகின்றது.
# தருமசிராயா

**தருமசிராயா** (ஆங்கிலம்: *Dharmasraya*) என்பது 11-ஆம் நூற்றாண்டில், இந்தோனேசியா, மேற்கு சுமாத்திரா, ஜாம்பி, பாத்தாங்காரி ஆற்றுப் பகுதியில் *(Batang Hari River)* அமைந்து இருந்த பௌத்த மய மெலாயு இராச்சியத்தின் *(Melayu Kingdom)* தலைநகரம் ஆகும்.  
பாடாங் ரோக்கோ கல்வெட்டில் *(Padang Roco Inscription)* பொறிக்கப்பட்டுள்ள பதிவின் படி, மெலாயு இராச்சியத்தின் தலைநகரான தருமசிராயா அல்லது மெலாயு பூமி *(bhūmi Mālayu)* அல்லது சுவர்ணபூமி *(Suvarnnabhumi)* என்ற பெயரால் அடையாளம் காணலாம்.
# தருமசிராயா

## பொது

தென்னிந்தியாவில் இருந்து சோழப் பேரரசின் அரசன் இராசேந்திர சோழன் படையெடுத்த பிறகு, சுமாத்திரா தீவுகள் மற்றும் மலாய் தீபகற்பத்தின் மீதான சைலேந்திர அரச மரபின் *(Sailendra Dynasty)* அதிகாரம் பலவீனம் அடைந்தது.  
சில காலம் கழித்து சைலேந்திர அரச மரபின் அதிகாரத்தை ஏற்று ஒரு புதிய அரசமரபு உருவானது. அந்தப் புதிய அரச மரபின் பெயர் மௌலி அரச்மரபு *(Mauli Dynasty)* ஆகும். அந்த வகையில் தருமசிராயா என்பதை சிறீவிஜயத்தின் வாரிசாகக் கருதலாம்.
# தருமசிராயா

## அமைவு

மகாராஜா மௌலியின் *(Maharaja Mauli)* பெயரைக் கொண்ட மிகப் பழமையான கல்வெட்டு 1183-ஆம் ஆண்டு கிராகி கல்வெட்டாகும் *(Grahi Inscription).* அந்தக் கல்வெட்டு, மலாய் தீபகற்பத்தில் தெற்கு தாய்லாந்து சாய்யா *(Chaiya)* எனும் இடத்தில் 1183-ஆம் ஆண்டு கண்டுபிடிக்கப்பட்டது.  
கிராகி கல்வெட்டு, மகாராஜா செரிமத் திரிலோக்யராஜ மௌலி பூசண வர்மதேவாவின் *(Maharaja Srimat Trailokyaraja Maulibhusana Warmadewa)* ஆணையைக் கொண்டுள்ளது. அந்தக் காலக்கட்டத்தில், சாய்யா எனும் கிராகியை *(Grahi)* ஆட்சி செய்த தளபதி பூபதி என்பவருக்கு அந்த ஆணை அனுப்பப்பட்டு உள்ளது.  
10 தங்க தம்ளின் *(Tamlin)* மதிப்பில் 1 பாரா 2 துலா எடையுள்ள புத்தர் சிலையை உருவாக்க வேண்டும் என கேட்டுக் கொள்ளப்பட்டு உள்ளது. அந்தச் சிலையை உருவாக்கக் காரணமாக இருந்த கலைஞரின் பெயர் மிரட்டன் செரி நானோ *(Mraten Sri Nano)*
# தருமசிராயா

## அமைவு

### பாடாங் ரோக்கோ கல்வெட்டு

மௌலி அரசமரபின் இரண்டாவது கல்வெட்டு சுமார் நூறு ஆண்டுகளுக்குப் பிறகு 1286-இல் கிடைத்தது. அந்தக் கல்வெட்டில், தருமசிராயா எனும் பெயர்; மற்றும் அப்போதைய தருமசிராயா இராச்சியத்தின் மன்னர் செரிமத் திரிபுவனராஜ மௌலி வர்மதேவாவின் *(Srimat Tribhuwanaraja Mauli Warmadewa)* பெயர் பொறிக்கப்பட்டு இருந்தன. கல்வெட்டு 13 ஆம் நூற்றாண்டைச் சேர்ந்ததாகும்.  
இந்தக் கல்வெட்டு பாத்தாங்காரி ஆற்றுப் பகுதியில் 1286-ஆம் ஆண்டில் கண்டுபிடிக்கப்பட்டது. அதற்கு பாடாங் ரோக்கோ கல்வெட்டு என பெயர் வைக்கப்பட்டு உள்ளது.
# தருமசிராயா

## ஆட்சியாளர்கள்

**தருமசிராயா அரசர்கள்:**  
| **1183** | செரிமத் திரிலோக்யராஜ மௌலி பூசண வர்மதேவா | தருமசிராயா | **கிராகி கல்வெட்டு** 1183 சகாயா, தென் தாய்லாந்து, புத்தர் சிலை |  |
| --- | --- | --- | --- | --- |
| **1286** | செரிமத் திரிபுவனராஜ மௌலி வர்மதேவாவின் | தருமசிராயா | **பாடாங் ரோக்கோ கல்வெட்டு** 1286 சிக்குந்தூர் (தற்போது தருமசிராயா மாநிலம்) |  |
| **1347** | செரிமத் செரி உதயாதித்யவர்மன் பிரதாபபராக்ரம ராஜேந்த்ர மௌலி வர்மதேவா | பகாருயோங் | பகாருயோங் **அமோகபாசா கல்வெட்டு** 1347 தருமசிராயா குபுராஜோ கல்வெட்டு, பகாருயோங் (தற்போது தானா டாத்தார் மாநிலம்) | } |
# கன்சாவங்கி சட்டமன்றத் தொகுதி

**கன்சாவங்கி சட்டமன்றத் தொகுதி** (Ghansawangi Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது, பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஜல்னா மாவட்டத்தில் உள்ளது.
|rowspan=3| ராசேசு தோப்
|rowspan=3|
|rowspan=3|தேசியவாத காங்கிரசு கட்சி  
|-
| 2014
|-
| 2019 }}
# கோட்டைச்சந்தை

**கோட்டைச்சந்தை** (*Kottachantha*) என்பது தென்னிந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூராகும். இது &nbsp;ஆலத்தூர் வட்டத்திற்கு உட்பட்டது. இந்த ஊர் பாலக்காடு நகரத்திலிருந்து 18 கி.மீ தொலைவில் உள்ளது. இந்தக் கிராமத்தின் பகுதிகள் கோட்டை மற்றும் பெரிங்கோட்டுக்குறிச்சி கிராம ஊராட்சிகளில் பரவியுள்ளது. இங்கு முதன்மையாக மலையாளம், ஆங்கிலம், தமிழ், இந்தி பேசுபவர்கள் உள்ளனர். இந்த கிராமத்தின் பெயரானது 'கோட்டை' மற்றும் 'சந்தை' ஆகிய இரு சொற்களின் சேர்க்கையால் உருவானது.
# கரிமபெரிலியம் வேதியியல்

ஒரே கட்டமைப்பைப் பின்பற்றுகின்றன. இருப்பினும், ஈரெத்தில்பெரிலியம், ஈரெத்தில்மக்னீசியத்தை கட்டமைப்பு ரீதியாக ஒத்திருக்கவில்லை. ஈரெத்தில்பெரிலியம் இருமெத்தில்மக்னீசியத்தின் கட்டமைப்பை ஒத்துள்ளது. இந்த மாறுபாடு பெரிலியத்தின் சிறிய அளவு அதன் கனமான ஓரினப்பொருளான மக்னீசியத்துடன் தொடர்புடையதாகக் கூறப்படுகிறது: பெரிலியம் என்பது தனிம வரிசை அட்டவணையில் உள்ள சிறிய அணுக்களில் ஒன்றாகும். இருநியோபெண்டைல்பெரிலியமும், பல் ஈரால்கைல் வழிப்பெறுதிகளும் இருப்பதாக அறியப்படுகின்றன. டெர்பீனைல் வழிப்பெறுதியும் அறியப்படுகிறது. பருமனான அரைல் ஈந்தணைவிகளுடன் மூன்று-ஒருங்கிணைப்புகள் காணப்படுகின்றன. பார்க்கவும்: Be(mesityl)<sub>2</sub>O(C<sub>2</sub>H<sub>5</sub>)<sub>2</sub>.  
கரிமபெரிலியம் சேர்மங்கள் பொதுவாக பெரிலியம் குளோரைடின் உலோக ஈந்தணைவி மாற்ற வினை அல்லது ஆல்கைலேற்ற வினை மூலம் தயாரிக்கப்படுகின்றன.
# கரிமபெரிலியம் வேதியியல்

### பெரிலோசீன்

பெரிலோசீன் பை- மற்றும் சிக்மா-பிணைப்பால் பிணைக்கப்பட்ட வளையபெண்டாடையீனைல் ஈந்தணைவிகள் இரண்டையும் கொண்டுள்ளது. பெரிலியம் குளோரைடுடன் (BeCl<sub>2</sub>) பொட்டாசியம் வளையபெண்டாடையீனைடு சேர்த்து வினைபுரியச் செய்து தயாரிக்கப்படுகிறது:
::2 K[Cp] + BeCl<sub>2</sub> → [Cp]<sub>2</sub>Be + 2 KCl
# கரிமபெரிலியம் வேதியியல்

### கலப்பு ஈந்தணைவிச் சேர்மங்கள்

பல கலப்பு ஈந்தணைவி சேர்மங்கள் இலூயிசு காரங்களுடன் இரு அரைல் மற்றும் ஈரால்கைல்பெரிலியம் சேர்மங்களுடன் சேர்ப்பதன் மூலம் உருவாக்கப்படுகின்றன. பல வழிப்பெறுதிகள் BeR<sub>2</sub>L<sub>2</sub> மற்றும் BAr<sub>2</sub>L<sub>2</sub> என அறியப்படுகின்றன. இங்கு L = தயோ ஈதர், பிரிடின், என்-பல்லினவளைய கார்பீன், மற்றும் 1,4-ஈரசாபியூட்டடையீன்கள் போன்றவைகளாகும். பெரிலியம், என்-பல்லினவளைய கார்பீன்களுடன் சேர்ந்து பல்வேறு ஒருங்கிணைவுச் சேர்மங்களை உருவாக்குகிறது.
# கரிமபெரிலியம் வேதியியல்

## குறைந்த ஆக்சிசனேற்ற பெரிலியம்

பெரிலியத்திற்கு +2-ஆக்சிசினேற்ற நிலை மிகவும் பொதுவானதாக இருந்தாலும், Be(I) மற்றும் Be(0) கொண்ட சேர்மங்களும் விவரிக்கப்பட்டுள்ளன. வளைய ஆல்க்கைல் அமினோ கார்பீன் ஈந்தணைவிகள் கொண்ட பல பெரிலியம் அணைவுச்சேர்மங்கள் குறைந்த ஆக்சிசனேற்ற நிலை பெரிலியம் மையங்களைக் கொண்டதாக முன்மொழியப்பட்டுள்ளன. இருப்பினும், இந்த குறைந்த-ஆக்சிசனேற்ற நிலை முறைப்படுத்தலில் வளைய ஆல்க்கைல் அமினோ கார்பீன் ஈந்தணைவிகளின் ஒடுக்க ஏற்றத்தின் தீங்கற்றமை அல்லாத காரணத்தால் போட்டியிட்டன. தெளிவற்ற குறைந்த-ஆக்சிசனேற்ற நிலை கரிமபெரிலியம் அணைவுச் சேர்மங்கள் Be-Be பிணைப்புகளுடன் தயாரிக்கப்பட்டன..
# கரிமபெரிலியம் வேதியியல்

## வரலாறு

இருமெத்தில்பெரிலியம் 1876 ஆம் ஆண்டில் கண்டுபிடிக்கப்பட்டு அறிவிக்கப்பட்டது. ஏ. அட்டர்பெர்க்கு இந்த முதல் கரிமபெரிலியம் சேர்மத்தை இருமெத்தில்பாதரசத்தை தனிம பெரிலியத்துடன் சேர்த்து சூடுபடுத்தி தயாரித்தார். பெரிலியம் ஆலைடுகளின் அல்கைலேற்றம் எச். கில்மேன் என்பவரால் ஆய்வு செய்யப்பட்டது.
# மைக்குரோனீசியா செம்பழுப்பு விசிறிவால்

**மைக்குரோனீசியா செம்பழுப்பு விசிறிவால்** (*Micronesian rufous fantail*) என்பது மரியானா தீவுகளிலும் மைக்ரோனீசியா தீவில் யாப் தீவிலும் காணப்படும் ஒரு பறவை சிற்றினமாகும். இது முன்பு ஆத்திரேலியச் செம்பழுப்பு விசிறிவால் (*ரைபிதுரா ரூபிப்ரான்சு*) சிற்றினத்தின் துணை இனமாகக் கருதப்பட்டது.
# மைக்குரோனீசியா செம்பழுப்பு விசிறிவால்

## வகைப்பாட்டியல்

மைக்ரோனீசியாவில் உள்ள யாப் தீவில் போலந்து இயற்கை ஆர்வலர் ஜான் இசுடானிசுலா குபாரி சேகரித்த மாதிரிகளை அடிப்படையாகக் கொண்டு 1872ஆம் ஆண்டில் செருமன் பறவையியலாளர்களான கசுதவ் ஹார்ட்லாப்பும் ஓட்டோ பின்சும் மைக்குரோனீசிய செம்பழுப்பு விசிறிவால் குருவியினை முறையாக விவரித்தனர். இவர்கள் இதை *ரைபிதுரா* பேரினத்தில் வகைப்படுத்தி, *ரைபிதுரா வெர்சிகலர்* என்ற இருசொற் பெயரை உருவாக்கினர். இதன் சிற்றினப் பெயர் இலத்தீன் மொழியில் "பல்வேறு நிறங்கள்" (வெர்டெரே =*vertere)*, "மாற்றுவதற்கு" மற்றும் *நிறம்* (கலர்-*color* ) என்று பொருள்படும். மைக்குரோனீசிய செம்பழுப்பு விசிறிவால் முன்பு செம்பழுப்பு விசிறிவாலின் ஒரு துணையினமாகக் கருதப்பட்டது (ஆத்திரேலிய செம்பழுப்பு விசிறிவால் என்று மறுபெயரிடப்பட்டது)(*ரைபிதுரா ரூபிப்ரான்சு*). ஆனால் இப்போது மரபணு வேறுபாடுகளின் அடிப்படையில் ஒரு தனித் சிற்றினமாகக் கருதப்படுகிறது.  
நான்கு துணையினங்கள் அங்கீகரிக்கப்பட்டுள்ளன.  
- *ரை. வெ. யுரேனியா* அவுசுடாலெட், 1881-குவாம் (தெற்கு மரியானா தீவுகள், மேற்கு மைக்குரோனீசியா) அற்றுவிட்ட இனம்
- *ரை. வெ. சாய்பானென்சிசு* ஹார்டர்ட், ஈஜேஓ, 1898-சைப்பேன், தினியன், அகுகுவான் (தெற்கு வடக்கு மரியானா தீவுகள், மேற்கு மைக்குரோனீசியா)
- *ரை. வெ. மரியா* பேக்கர், ஆர். எச்., 1946-ரோட்டா (தெற்கு வடக்கு மரியானா தீவுகள், மேற்கு மைக்குரோனீசியா)
- *ரை. வெ. வெர்சிகலர்* ஹார்ட்லாப் & பின்ச், 1872-யாப் (மேற்கு கரோலின் தீவுகள்)
# சாந்த குரூசு விசிறிவால்

**சாந்தா குரூசு விசிறிவால்** (*The Santa Cruz fantail*) என்பது பசிபிக் பெருங்கடலில் உள்ள சாந்த குரூசிலுள்ள குடும்பத்தைச் சேர்ந்த ஒரு பறவை சிற்றினமாகும். இது முன்பு ஆத்திரேலியச் செம்பழுப்பு விசிறிவால் (*ரைபிதுரா ரூபிப்ரான்சு*) சிற்றினத்தின் துணையினமாகக் கருதப்பட்டது.
# சாந்த குரூசு விசிறிவால்

## வகைப்பாட்டியல்

சாந்தா குரூசு தீவுகளில் உள்ள வனிகோரோவில் சேகரிக்கப்பட்ட ஒரு மாதிரியின் அடிப்படையில் 1879ஆம் ஆண்டில் இங்கிலாந்து பறவையியலாளர் ரிச்சர்ட் பாட்லர் ச்ஆர்ப் என்பவரால் சாந்தா குரூசு விசிறிவால் விவரிக்கப்பட்டது. சார்ப் இதை *ரைபிதுரா* பேரினத்தில் வைத்து, *ரைபிதுரா மெலனோலெமா* என்ற இருசொற் பயரினை உருவாக்கினார். இது *முசில்வா பெக்டோராலிசு* புச்செரான், 1853-க்கு மாற்றாக இருந்தது. இது *லுகோசிர்கா பெக்டோராலி*சு ஜெர்டன் 1843 என முன்னரே இடப்பட்டதாகும். *மெலனோலெமா* என்ற சிற்றினப் பெயர் "கருப்பு" என்று பொருள்படும் பண்டைய கிரேக்க மெலாசு (*melas* ) "தொண்டை" என்று பொருள்படும் லைமோசையும் (*laimos*) ஒருங்கிணைத்து உருவாக்கப்பட்டது. சாந்த குரூசு விசிறிவால் முன்பு செம்பழுப்பு விசிறிவாலின் துணையினமாகக் கருதப்பட்டது (ஆத்திரேலிய செம்பழுப்பு விசிறிவால் என்று மறுபெயரிடப்பட்டது) (*ரைபிதுரா ரூபிப்ரான்சு*). ஆனால் மரபணு வேறுபாடுகளின் அடிப்படையில் ஒரு தனிச் சிற்றினமாக தற்பொழுது கருதப்படுகிறது.  
மூன்று துணையினங்கள் இச்சிற்றினத்தின் கீழ் அடையாளம் வகைப்படுத்தப்பட்டுள்ளன.  
- *ரை. மெ. அகிலிசு* மேயர், 1931-நெண்டோ தீவு (மேற்கே சாந்த குரூசு தீவுகள், தென்கிழக்கு சொலமன் தீவுகள்)
- *ரை. மெ. மெலனோலெமா* சார்ப், 1879-வனிகோரோ (தெற்கு சாந்த குரூசு தீவுகள், தென்கிழக்கு சொலமன் தீவுகள்)
- *ரை. மெ. உடுபுவே* மேயர், 1931-உடுபுவா (மத்தியச் சாந்த குரூசு தீவுகள் தென்கிழக்கு சாலமன் தீவுகள்)
# வி. ராமசுப்ரமணியன்

**நீதியரசர் வி. இராமசுப்ரமணியன்** (Justice V. Ramasubramanian) இந்திய உச்ச நீதிமன்றத்தில் நீதியரசராகப் பணியாற்றி ஓய்வு பெற்றவர். இந்தியக் குடியரசுத் தலைவர் திரௌபதி முர்மு நீதியரசர் வி.இராமசுப்பிரமணியனை 2024 திசம்பர் 23 அன்று இந்திய மனித உரிமைகள் ஆணையத்தின் தலைவராக நியமித்தார்.
இந்திய உச்ச நீதிமன்றத்தில் நீதியரசராகப் பணியாற்றினார்.  
2024 திசம்பர் 23 அன்று இந்திய மனித உரிமைகள் ஆணையத்தின் தலைவராக நியமிக்கப்பட்டார்.
# உலகைத் தாங்கும் ஆமை

**உலக ஆமை**, இதனை **உலகைத் தாங்கும் ஆமை** என்றும் அழைக்கப்படுகிறது. இந்து தொன்மவியல், சீனத் தொன்மவியல் மற்றும் அமெரிக்கப் பழங்குடியினரின் புராணங்களில் உலகைத் தாங்கும் ஆமைக் குறித்து பேசப்பட்டுள்ளது.  
இந்து புராணங்களில் உலக ஆமையை *அகுபரா* என்ரும் சில சமயங்களில் *சுக்வா* என்று அழைக்கப்படுகிறது.. இந்த உலகம் எட்டு யானைகள் மீது இருப்பதாகவும், யானைகள் உலக ஆமையின் மீது இருப்பதாகவும் கூறப்படுகிறது.
# உலகைத் தாங்கும் ஆமை

## இதனையும் காண்க

- கூர்ம அவதாரம்
# மொன் தேசிய விடுதலைப் படைகள்

நாட்டின் தெற்கில் உள்ள மொன் மாநிலத்தின் பகுதிகளை கட்டுப்பாட்டில் வைத்திருக்கும் மொன் தேசிய விடுதலைப் படைகள் (**New Mon State Party**) (ரோஸ் நிறத்தில்)]]
**மொன் தேசிய விடுதலைப் படைகள்** (*Mon National Liberation Army* (சுருக்கமாக:**MNLA**), மியான்மர் நாட்டின் தெற்கில் உள்ள மொன் மாநிலம் மற்றும் தாநின்தாரி பிரதேசத்தின் தன்னாட்சிக்காக, மியான்மர் இராணுவத்தை எதிர்த்து 1949 முதல் போரிடும் ஒரு ஆயுதக் குழுவாகும்.இதன் அரசியல் கட்சி **புதிய மொன் மாநிலக் கட்சி** ஆகும்.
# மொன் தேசிய விடுதலைப் படைகள்

## வரலாறு

புதிய மொன் மாநிலக் கட்சியின் ஆயுதக் குழுவாக மொன் தேசிய விடுதலைப் படைகள் 19 ஆகஸ்டு 1971 அன்று நிறுவப்பட்டது. 2021 மியான்மர் உள்நாட்டுப் போருக்குப் பின் 14 பிப்ரவரி 2024 அன்று புதிய மொன் மாநிலக் கட்சியிலிருந்து பிரிந்தவர்கள், மியான்மர் இராணுவ ஆட்சிக்கு எதிரான புதிய மொன் மாநிலக் கட்சியை நிறுவினர்.  
மொன் தேசிய விடுதலைப் படைகள் மியான்மரின் மொன் மாநிலத்தின் பெரும்பாலான பகுதிகளை கைப்பற்றி தங்கள் கட்டுப்பாட்டில் வைத்துள்ளனர்.
# சோமி புரட்சிகரப் படைகள்

நாட்டில் கிழக்கில், இந்திய எல்லையை ஒட்டியுள்ள சின் மாநிலத்தில் சின் மொழி மற்றும் குகி மொழி பேசும் *சோ மக்களின்* ஆயுதக் குழுவாகும். இது 1997ஆம் ஆண்டில் நிறுவப்பட்டது. இதன் தலைமையிடம் இந்தியாவின் மணிப்பூர் மாநிலத்தின் சுராச்ந்த்பூரில் உள்ளது. சோ மக்கள் மணிப்பூர் மற்றும் மிசோரம் மாநிலத்தின் குகி மக்களுடன் தொடர்பில் உள்ளனர்.  
2021 மியான்மர் உள்நாட்டுப் போரின் போது சோமி புரட்சிகரப் படைகள், மியான்மர் நாட்டின் சின் மாநிலத்தின், இந்தியாவை ஒட்டியுள்ள சிறு பகுதியை கட்டுப்பாட்டில் வைத்துள்ளனர்.
# மலேய கட்டுவிரியன்

**மலேய கட்டுவிரியன்** எனப் பொதுவாக அழைக்கப்படும் *பங்காரசு கேண்டிடசு* நீல கட்டுவிரியன் என்றும் அழைக்கப்படுகிறது. இது மிகவும் நச்சு நிறைந்த பாம்பு சிற்றினமாகும். *ப. கேண்டிடசு,* *எலாபிடே* குடும்பத்தைச் சேர்ந்தது.
# மலேய கட்டுவிரியன்

## விளக்கம்

மலேய கட்டுவிரியனின் உடல் நீளம் 108 செமீ (43 அங்குலம்) வரை வளரும். இதில் வாலின் நீளம் 16 செமீ (6.3 அங்குலம்) ஆகும்.  
மலேய கட்டுவிரியனின் உடல் முழுவதிலும் முதுகுப்புறத்தில், 27 முதல் 34 வரையிலான அடர் பழுப்பு, கருப்பு அல்லது நீலம் கலந்த கருப்பு குறுக்குப்பட்டைகள் காணப்படும். இவை குறுகி வட்டவடிவத்தில் பக்கவாட்டில் காணப்படுகின்றன. முதல் குறுக்குப்பட்டை தொடர்ச்சியாகவும் தலைப்பகுதியில் அடர் வண்ணத்திலும் காணப்படும். அடர் குறுக்குப்பட்டைகள் பரந்த, மஞ்சள்-வெள்ளை இடைவெளிகளால் பிரிக்கப்படுகின்றன. இவை கருப்பு நிறப் புள்ளிகளுடன் காணப்படலாம். வயிற்றுப் புறம் எவ்வித வேறுபாடின்றி வெண்மை நிறத்தில் காணப்படும்.  
மேற்கு மற்றும் மத்திய சாவகத்தில் காணப்படும் சில கட்டுவிரியன்கள் பட்டைகளிலின்றி கருப்பு நிறத்தில் காணப்படுகின்றன.  
மென்மையான முதுகெலும்பு செதில்கள் 15 வரிசைகளில் அமைக்கப்பட்டுள்ளன. வயிற்றுப் புறச் செதில்கள் 195 முதல் 237 வரை காணப்படும். குதத் தட்டு முழுமையும், ஒற்றையாகவும் (பிரிக்கப்படாத) உள்ளது. வாலடிச் செதில்கள் 37 முதல் 56 வரை காணப்படும்.
# மலேய கட்டுவிரியன்

## பரவலும் வாழிடமும்

மலேய கட்டுவிரியன் தென்கிழக்கு ஆசியாவில் ஆசிய பெருநிலத்தில் தெற்கிலிருந்து சாவகம் வரையிலும், இந்தோனேசியாவில் பாலியிலும் காணப்படுகிறது.
# மலேய கட்டுவிரியன்

## விடம்

மலேய கட்டுவிரியனின் விடம் குறித்து எலிகளில் ஆய்வு மேற்கொள்ளப்பட்டது. இதனுடைய 50% சராசரி உயிர் போகும் அளவாக 0.1 மிகி/கி உள்ளது. இந்தப் பாம்புக் கடித்து சிகிச்சையளிக்கப்படாத மனிதர்களில் இறப்பு விகிதம் 60 முதல் 70 சதவிகிதம் வரை ஆகும். இந்தப் பாம்பு கடிப்பதனால் உடலினுள் செலுத்தப்படும் விடத்தின் அளவு 5 மிகி ஆகும். ஆனால் 75 கிலோ எடையுள்ள மனிதனைக் கொல்ல 1 மிகி விடமே போதுமானது.  
*பங்காரசு* பேரினத்தின் பல சிற்றினங்களைப் போலவே, மலேய கட்டுவிரியனின் விடமும் நரம்பியல் நச்சுத்தன்மை கொண்டது. விடத்தின் முக்கிய கூறுகள் குறிப்பிடத்தக்க வகையில் மூன்று விரல் நச்சுகளையும் குனிட்சு வகை தடுப்பான்களையும் கொண்டுள்ளது. இந்த நச்சுகள் பெரும்பாலும் நரம்பு தசையின் செயல்பாட்டினை முடக்குதலைத் தூண்டும். இது சுவாச செயலிழப்புக்கு வழிவகுக்கும். சில சந்தர்ப்பங்களில், உயர் இரத்த அழுத்ததம், அதிர்ச்சி போன்ற இதயப் பாதிப்புகளை ஏற்படுத்தும்.
# தேசிய நெடுஞ்சாலை 157 (இந்தியா)

**தேசிய நெடுஞ்சாலை 157** (*National Highway 157 (India)*) பொதுவாக **தே. நெ. 157** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 157 இந்தியாவின் ஒடிசா மாநிலத்தின் வழியாகச் செல்கிறது.
# தேசிய நெடுஞ்சாலை 157 (இந்தியா)

## வழித்தடம்

புருணகடக், புல்பானி, கலிங்கம், பன்ஜநகர், அசிகா
# தேசிய நெடுஞ்சாலை 157 (இந்தியா)

## சந்திப்புகள்

: புருணகடக் அருகே முனையம்
: அசிகா அருகே முனையம்
# இந்தோனேசிய நிர்வாக உட்பிரிவுகள்

**இந்தோனேசிய நிர்வாக உட்பிரிவுகள்** ஆங்கிலம்: *Subdivisions of Indonesia;* இந்தோனேசியம்: *Pembagian Administratif Indonesia*) என்பது இந்தோனேசியாவின் நிர்வாகப் பிரிவுகள்; நான்கு நிலைகளில் பிரிக்கப்பட்டுள்ளதைக் குறிக்கிறது.  
- முதலாம் நிலை: **மாநிலம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)
# இந்தோனேசிய நிர்வாக உட்பிரிவுகள்

## முதலாம் நிலை

### பிரிவு

இந்தோனேசியாவின் முதலாம் நிலை நிர்வாக அமைப்பு என்பது **மாநிலம்** அல்லது **புரோவின்ஸ்** (ஆங்கிலம்: *Province* இந்தோனேசியம்: *Provinsi*) என்று அழைக்கப்படுகின்றது. ஒரு மாநிலம் ஓர் ஆளுநரின் *(Governor; Gubernur)* தலைமையில் உள்ளது.  
ஒவ்வொரு மாநிலமும் பிராந்திய **மக்கள் பிரதிநிதி மன்றம்** (*Regional People's Representative Council; Dewan Perwakilan Rakyat Daerah*) என்று அழைக்கப்படும் அதன் சொந்த பிராந்திய நிர்வாக மன்றத்தைக் கொண்டுள்ளது.  
**ஆளுநர்கள்** மற்றும் **நிர்வாக உறுப்பினர்கள்** ஐந்தாண்டு காலத்திற்கு தேர்தல் மூலம் தேர்ந்தெடுக்கப்படுகிறார்கள்.  
இந்தோனேசியா **38** மாநிலங்களாகப் பிரிக்கப்பட்டுள்ளது. **9** மாநிலங்களுக்குச் சிறப்புத் தகுதி உள்ளது:
# இந்தோனேசிய நிர்வாக உட்பிரிவுகள்

## இரண்டாம் நிலை

இந்தோனேசியாவின் இரண்டாம் நிலை நிர்வாக அமைப்பு என்பது **குறு மாநிலம்**; **பிராந்தியம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*) என்று அழைக்கப்படுகின்றது. இந்த உட்பிரிவுகள் மாநில மட்டத்திற்கு கீழே உள்ள அரசாங்கத்தின் உள்ளூர் மட்டமாகும்.  
இருப்பினும், பொதுப் பள்ளிகள் மற்றும் பொது நலன் வசதிகளை வழங்குதல் போன்ற செயல்பாடுகளில் அதிக உரிமையைப் பெற்றுள்ளன. இவை முன்பு மாவட்ட இரண்டாம் நிலை வட்டாரங்கள் *(Daerah Tingkat II; Level II Region)* என்று அழைக்கப்பட்டன.
# இந்தோனேசிய நிர்வாக உட்பிரிவுகள்

## இரண்டாம் நிலை

### மாநில மாநகரத் தகுதிகள்

மாநிலம் மற்றும் மாநகரம் இரண்டும் ஒரே தகுதியில் உள்ளன. அவற்றுக்குச் சொந்தமான உள்ளூர் அரசாங்கம் மற்றும் சட்டமன்ற அமைப்பு உள்ளது. பொதுவாக துணை மாநிலப் பிரிவு நகரப் பிரிவை விட பெரிய பரப்பளவைக் கொண்டுள்ளது; மேலும் மாநகரப் பிரிவிற்கு இல்லாத வேளாண்மை; பொருளாதார நடவடிக்கைகளைக் கொண்டுள்ளது.  
ஒரு மாநிலத்திற்கு ஒரு மாநிலத் தலைவர் உள்ளார். இவரைப் பூபதி *(Bupati)* என்று அழைக்கிறார்கள். ஒரு மாநகரத்திற்கு மாநகர மேயர் (முதல்வர்) உள்ளார். இவரை வாலி கோத்தா *(Wali Kota)* என்று அழைக்கிறார்கள். மாநிலத் தலைவர்; மாநகர மேயர் மற்றும் பிரதிநிதி மன்ற உறுப்பினர்கள்; ஐந்தாண்டு காலத்திற்கு மக்களின் தேர்தல் வாக்கு மூலம் தேர்ந்தெடுக்கப்படுகிறார்கள்.
# இந்தோனேசிய நிர்வாக உட்பிரிவுகள்

## மூன்றாம் நிலை

இந்தோனேசியாவின் மூன்றாம் நிலை, **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*) என்று அழைக்கப்படுகிறது. மாநிலம் மற்றும் மாநகரம்; இவை இரண்டும் மாவட்டங்களாகப் பிரிக்கப்பட்டுள்ளன. அவற்றின் விதிமுறைகள் பல வேறுபாடுகளைக் கொண்டுள்ளன.  
ஓர் அரசு ஊழியர், மாநிலம் அல்லது மாநகரத்திற்கு மாநிலத் தலைவர் அல்லது மாநகர மேயர் எனும் பொறுப்பு வகிக்கிறார்.  
மாவட்டத் தலைவர் *(Kepala Distrik)* ஒரு மாவட்டத்திர்கு தலைமைப் பொறுப்பு வகிக்கிறார். இந்த முறைமை மேற்கு நியூ கினி உள்ள மாநிலங்களில் பயன்படுத்தப்படுகிறது.
# இந்தோனேசிய நிர்வாக உட்பிரிவுகள்

## நான்காம் நிலை

இந்தோனேசியாவின் நான்காம் நிலை, **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*) என்று அழைக்கப்படுகிறது.  
மாவட்டங்கள் தனிப் பிரிவுகளாகப் பிரிக்கப்பட்டு கிராமங்கள் *(Desa)* அல்லது நகர்ப்புற சமூகங்கள் *(Kelurahan)* என அழைக்கப் படுகின்றன.
# இந்தோனேசிய நிர்வாக உட்பிரிவுகள்

## புள்ளி விவரங்கள்

பின்வரும் அட்டவணை இந்தோனேசியாவின் தற்போதைய மாநிலங்கள், சிறு மாநிலங்கள், மாவட்டங்கள் மற்றும் நகரங்களின் எண்ணிக்கையைப் பட்டியலிடுகிறது.  
| நிலை | வகை
(தமிழ்) | வகை
(இந்தோனேசியம்) | வகை
(ஆங்கிலம்) | அரசு தலைவர்
(இந்தோனேசியம்) | அரசு தலைவர்
(ஆங்கிலம்) | எண்ணிக்கை |  |
| --- | --- | --- | --- | --- | --- | --- | --- |
| I | **மாநிலம்** அல்லது **புரோவின்ஸ்** | Provinsi | Province | Gubernur | Governor | 38 |  |
| II | **குறு மாநிலம்** அல்லது **ரீசன்சி** | Kabupaten | Regency | Bupati | Regent | 416 |  |
| **மாநகரம்** | Kota | City | Wali Kota | Mayor | 98 |  |  |
| III | **மாவட்டம்** | Kecamatan, distrik, kapanewon, kemantren | District | Camat, kepala distrik, panewu, mantri pamong praja | Head of district | 7,266 |  |
| IV | **கிராமம்**, **துணை மாவட்டம்** | Desa, kelurahan | Village/subdistrict | Kepala desa, lurah | Head of village/subdistrict | 83,467 | } |
# பி. என். இரவீந்திரன்

**பி. என். இரவீந்திரன்** (*P. N. Ravindran*)(பிறப்பு 29 மே 1956) என்பவர் கேரள உயர்நீதிமன்றத்தின் மேனாள் நீதிபதி ஆவார். கேரள உயர் நீதிமன்றம் என்பது இந்திய மாநிலமான கேரளா, ஒன்றிய பிரதேசமான இலட்சத்தீவிலும் உள்ள மிக உயர் நீதிமன்றமாகும். கேரள உயர்நீதிமன்றம் கொச்சி எர்ணாகுளத்தைத் தலைமையிடமாகக் கொண்டுள்ளது. நீதிபதி ரவீந்திரன் 2018 மே 28 அன்று பணியிலிருந்து ஓய்வு பெற்றார்.  
மார்ச் 2021-இல் கொச்சியில் மத்திய நிதியமைச்சர் நிர்மலா சீதாராமன் முன்னிலையில் பாரதிய ஜனதா கட்சியில் சேர்ந்தார்.
# பி. என். இரவீந்திரன்

## தொழில் வாழ்க்கை

இரவீந்திரன் 1979ஆம் ஆண்டில் எர்ணாகுளம் அரசு சட்டக் கல்லூரியில் சட்டத்தில் பட்டம் பெற்றார், 1979 திசம்பர் 16 அன்று கேரள வழக்கறிஞர் குழுமத்தில் சேர்ந்து கேரள உயர்நீதிமன்றத்தில் பயிற்சியினைத் தொடங்கினார். சட்டத்தின் பல்வேறு பிரிவுகளில் பயிற்சி பெற்றபோது, குருவாயூர் தேவஸ்வம் சட்ட ஆலோசகராக பணியாற்றினார்.  
12 திசம்பர் 2007 அன்று கேரள உயர்நீதிமன்றத்தின் கூடுதல் நீதிபதியாக நியமிக்கப்பட்ட இவர், 9 திசம்பர் 2009 முதல் நிரந்தர நீதிபதியாகப் பதவி உயர்வு பெற்றார்.
# தேசிய நெடுஞ்சாலை 185 (இந்தியா)

**தேசிய நெடுஞ்சாலை 185** (*National Highway 185 (India)*)(தே. நெ. 185) என்பது இந்தியாவில் அடிமாலியிலிருந்து குமிலி கட்டப்பனஅனவிலசம் வழியாகச் கேரளா குமிலி அட்டப்பள்ளம் கிராமத்தில் முடிவடையும் தேசிய நெடுஞ்சாலை ஆகும்.
# தேசிய நெடுஞ்சாலை 185 (இந்தியா)

## வழித்தடம்

அடிமாலி-செருதோனி-கட்டப்பனா-அனவிலசம்-குமிலி.
# தேசிய நெடுஞ்சாலை 185 (இந்தியா)

## சந்திப்புகள்

அடிமாலி அருகே முனையம்  
குமிலி அருகே முனையம் அடிமாலி, கல்லார்குட்டி, பனம்குட்டி, கீரிதோடு, செல்லச்சுவாடு, கரிம்பன், தடையன்பாடு, செருதோனி, இடுக்கி, கல்வாரிமவுண்ட், வாழவாரா, நிர்மலசிட்டி, வெள்ளையங்குடி, கட்டப்பனா, வள்ளக்கடவு, அனவிலாசம், வெள்ளரங்குன்னு, குமளி
# தேசிய நெடுஞ்சாலை 310 (இந்தியா)

**தேசிய நெடுஞ்சாலை 310**, (*National Highway 310 (India)*) பொதுவாக தே. நெ. 310 எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 310 இந்தியாவின் சிக்கிம் மாநிலத்தின் வழியாகச் செல்கிறது.
# தேசிய நெடுஞ்சாலை 310 (இந்தியா)

## வழித்தடம்

இராணிபால், பருடுக், மென்லா, சாங்கு, செரத்தாங், நாது லா
# தேசிய நெடுஞ்சாலை 310 (இந்தியா)

## சந்திப்புகள்

: இராணிபால் அருகே முனையம்.
: மென்லா அருகே தே. நெ. 717ஆ
: ஜி562 முனையம், நாது லா இந்தியா/சீனா எல்லையில் உள்ளது.
# பியூ சா தீ ஆயுதக் குழுக்கள்

**பியூ சா தீ ஆயுதக் குழுக்கள்** (*Pyusawhti militias*), மியான்மர் நாட்டின் அரசு இராணுவத்திற்கு ஆதரவளிக்கும் பௌத்த மக்களின் மூன்று ஆயுதக் குழுக்கள் ஆகும். இந்த ஆயுதக் குழுக்கள் முன்னாள் பர்மா அதிபர் யு நூ அரசால் 1955ல் இராணுவத்திற்கு ஆதரவாகவும், அரசுக்கு எதிரான கிளர்ச்சிக் குழுக்களுக்கு எதிராக செயல்பட நிறுவப்பட்டது. 1958ல் ஏற்பட்ட இராணுவப் புரட்சிக்குப் பிறகு, பியூ சா தீ ஆயுதக் குழுக்களுக்கான ஆதரவை மியான்மர் இராணுவம் விலக்கிக் கொண்டது. இதனால் இந்த ஆயுதக் குழுவினர் பாசிசத்திற்கு எதிரான மக்கள் விடுதலைக் குழு அரசியல்வாதிகளுக்கு ஆதரவு அளித்தனர். இந்த ஆயுதக் குழுவினரை மக்களின் போராளிகள் என அழைக்கப்பட்டனர்.கிளர்ச்சிப் படைகளின் தாக்குதல்களுக்கு ஆளான இந்த ஆயுதக் குழுக்கள் தங்கள் அமைப்பின் பெயரை மியான்மர் மக்கள் பாதுகாப்புப் படைகள் என மாற்றிக் கொண்டனர். இந்த ஆயுதக் குழுவினர் மியான்மர் இராணுவத்திற்கு ஆதரவாகவும்: போராளிக் குழுக்களுக்கு எதிராகவும் போரிடுகிறது.
# வார்ப்புரு:Politics of Indonesia

| list1title = <span>தேசிய அரசு</span>
| list1 =  
- **பஞ்ச சீலம்** (தேசிய கொள்கை)  
- அரசியலமைப்பு
- சட்டம்  
| list2title = <span>நிர்வாகம்</span>
| list2 =  
- **குடியரசுத் தலைவர்**  
- பிரபோவோ சுபியாந்தோ (கெரிந்திரா)  
- **துணைத் தலைவர்**  
- ஜிப்ரான் ரகபுமிங் ரகா (சுயேச்சை)
---
- அமைச்சரவை  
- ஆளுநர்
- மாநிலத் தலைவர் மாநகர முதல்வர்
| list3title = <span>பேரவை</span>
| list3 =  
- **மக்கள் கலந்தாய்வு பேரவை**  
- தலைவர்: அகமத் முசானி (கெரிந்திரா)
---  
- **மக்களவை**  
- மக்களவைத் தலைவர்: புவான் மகாராணி (பிடிஐ-பி)
---  
- **பிராந்திய பிரதிநிதிகள் மன்றம்**  
- தலைவர்: சுல்தான் பக்தியார் நஜாமுதீன் (பெங்கூலு)  
| list4title = <span>நீதித்துறை</span>
| list4 =  
- **இந்தோனேசிய உச்சநீதிமன்றம்**  
- தலைமை நீதிபதி: சுனார்த்தோ
---  
- **அரசியலமைப்பு நீதிமன்றம்**  
- தலைமை நீதிபதி: சுகார்த்தோயோ
---  
- **இந்தோனேசிய நீதி ஆணையம்**  
- தலைவர்: அம்சுலியன் ரிபாய்  
| list5title = <span>தேர்தல்கள்</span>
| list5 =
- சட்டம்
- மக்களவைத் தொகுதிகள்
---  
- **பொதுத் தேர்தல் ஆணையம்**  
- அதிபர் தேர்தல்கள்
- 1945
- 1963
- 1968
- 1973
- 1978
- 1983
- 1988
- 1993
- 1998
- 1999
- 2004
- 2009
- 2014
- 2019
- 2024  
- மக்களவைத் தேர்தல்கள்
- 1955
- 1971
- 1977
- 1982
- 1987
- 1992
- 1997
- 1999
- 2004
- 2009
- 2014
- 2019
- 2024
---
- அரசியல் கட்சிகள்  
| list6title = <span>வெளியுறவுகள்</span>
| list6 =
- இந்தோனேசியாவின் தூதரகங்கள்  
- இந்தோனேசியாவில் உள்ள தூதரகங்கள்  
}}  
<noinclude>  
</noinclude>
# மியான்மர் தேசிய ஒற்றுமை அரசாங்கம்

**மியான்மர் தேசிய ஒற்றுமை அரசாங்கம்** (*National Unity Government of the Republic of the Union of Myanmar*), 2021 மியான்மர் இராணுவப் புரட்சி காரணமாக மக்களால் தேர்ந்தெடுக்கப்பட்ட பிரதிநிதிகள் நிறுவிய அரசாங்கம் கலைக்கப்பட்டது. இதனால் மியான்மரின் நாடு கடந்த அரசாங்கம் நிறுவப்பட்டது. இந்த நாடு கடந்த அரசாங்கத்திற்கு ஐரோப்பிய நாடாளுமன்றம் அங்கீகாரம் வழங்கியுள்ளது. இந்த நாடு கடந்த அரசாங்கத்தில் மியான்மரின் முன்னாள் நாடாளுமன்ற உறுப்பினர்கள், மக்கள் ஆயுதக் குழுக்கள் மற்றும் அரசியல் கட்சிகள் ஆதரவு அளிக்கிறது.இந்த ஒற்றுமை அரசாங்கத்தின் தலைநகரம் எங்கு செயல்படுகிறது என்பதை இன்னும் அறிவிக்கப்படவில்லை. இருப்பினும் மியான்மரின் தொலைதூரப் பகுதியில் தலைநகரம் செயல்படலாம் என அனுமானிக்கப்படுகிறது.  
இராணுவத்தின் மியான்மர் அரசு நிர்வாகக் குழுவானது, நாடு கடந்த அரசாங்கமான மியான்மர் தேசிய ஒற்றுமை அரசாங்கத்தை சட்டவிரோதமானது என்றும் தீவிரவாத அமைப்பு என்றும் அறிவித்துள்ளது.இதனிடையே மியான்மர் தேசிய ஒற்றுமை அரசாங்கமானது, மியான்மர் இராணுவத்தை தீவிரவாத அமைப்பு என்று அறிவித்துள்ளது.  
மே 2021ல் மியான்மரின் நாடு கடந்த அரசாங்கம், மியான்மர் மக்கள் பாதுகாப்புப் படையை நிறுவி செப்டம்பர் 2021 முதல் மியான்மர் இராணுவ ஆட்சிக்கு எதிராகப் போராடி வருகிறது.  
செப்டம்பர் 2021ல் மியான்மர் தேசிய ஒற்றுமை அரசாங்கம் தனது பிரதிநிதிகளின் அலுவலகங்களை அமெரிக்க ஐக்கிய நாடுகள், ஐக்கிய இராச்சியம், நார்வே, பிரான்சு, ஆஸ்திரியா மற்றும் தென் கொரியாவில் அமைத்துள்ளது..
# மியான்மர் தேசிய ஒற்றுமை அரசாங்கம்

## அரசாங்கத்தின் நிர்வாகிகள்

| பதவியில் சேர்ந்த நாள் | விலகிய நாள் | மொத்த நாட்கள் |  |  |  |
| --- | --- | --- | --- | --- | --- |
| அதிபர் | வின் மையின்ட்
(சிறையில்) | அரசுத் தலைவர் | 16 ஏப்ரல்2021 | பதவியில் | தேசிய ஜனநாயக லீக் |
| துணை அதிபர் (தற்காலிகம்) | துவா லசி லா | துணை அரசுத் தலைவர் அரசின் துணை | 16 ஏப்ரல் 2021 | பதவியில் | காசின் தேசிய சட்டமன்றம் |
| வெளியுறவு அமைச்சர் | ''ஆங் சான் சூச்சி
(சிறையில்) | 16 ஏப்ரல் 2021 | பதவியில் | தேசிய ஜனநாயக லீக் |  |
| பிரதம அமைச்சர் | மான் வின் காங் தான் | 16 ஏப்ரல் 2021 | பதவியில் | தேசிய ஜனநாயக லீக் | } |
# மியான்மர் தேசிய ஒற்றுமை அரசாங்கம்

## இதனையும் காண்க

- மியான்மர் மக்கள் பாதுகாப்புப் படைகள்
- 2021 மியான்மர் இராணுவப் புரட்சி
- மியான்மர் உள்நாட்டுப் போர் (2021-தற்போது வரை)
- மியான்மர் அரசு நிர்வாகக் குழு
# பாத்தாங்காரி ஆறு

| subdivision_type1 = நாடு
| subdivision_name1 =
| subdivision_type2 = மாநிலம்
| subdivision_name2 = மேற்கு சுமாத்திரா, ஜாம்பி
| subdivision_type3 = துணை மாநிலம்
| subdivision_name3 = சோலோக் குறுமாநிலம்
தெற்கு சோலோக் குறுமாநிலம்
தருமசிராயா குறுமாநிலம்
புங்கோ குறுமாநிலம்
தெபோ குறுமாநிலம்
பாத்தாங்காரி குறுமாநிலம்  
ஜாம்பி நகரம்  
| length = 800 கிமீ
| width_min =
| width_avg =
| width_max =
| depth_min =
| depth_avg =
| depth_max =
| discharge1_location=பாத்தாங்காரி கழிமுகம், பெர்காலா நீரிணை
| discharge1_min =
| discharge1_avg =(1992–2016)
(2016–2020)
இந்தோனேசிய வரலாற்றில் தடம் பதிக்கும் ஆறுகளில் இந்த ஆறும் ஒன்றாகும்.
# பாத்தாங்காரி ஆறு

## நீரியல்

இந்த ஆறானது, மேற்கு சுமாத்திராவில் *(West Sumatra Province),* மினாங்கபாவு மக்களின் தாயகமாக விளங்கும் மினாங்கபாவு பெருநிலத்தில் *(Minangkabau Highlands)* உருவாகிறது. பின்னர் அது ஜாம்பி பிரிவின் *(Jambi Province)* வழியாக சுமாத்திராவின் கிழக்கு கடற்கரையில் பாய்கிறது.  
பின்னர் இந்த ஆறு, கிழக்கு தஞ்சோங் ஜாபூங் மாநிலத்தின் *(East Tanjung Jabung Regency)* நிப்பா பாஞ்சாங் மாவட்டத்தில் *(Nipah Panjang District)* கடலை அடைகிறது. ஆசிய நெடுஞ்சாலை 25 ஜாம்பி நகரில் ஆற்றைக் கடந்து செல்கிறது. இந்த நகரம் ஆற்றின் முகப்பில் இருந்து சிறிது தொலைவில் அமைந்துள்ளது.  
மீன்பிடித்தல், போக்குவரத்து, சுரங்கத் தொழில் மற்றும் தனிப்பட்ட பயன்பாட்டிற்காக உள்ளூர் மக்களால் பாத்தாங்காரி ஆறு பயன்படுத்தப்படுகிறது.
# பாத்தாங்காரி ஆறு

## புவியியல்

இந்த ஆறு சுமாத்திராவின் மத்தியப் பகுதியில் பாய்கிறது. இந்தப் பகுதி வெப்பமண்டல மழைக்காடு காலநிலையைக் கொண்டுள்ளது (கோப்பன்-கீகர் காலநிலை வகைப்பாட்டில் Af என குறிப்பிடப்படுகிறது).  
இப்பகுதியில் ஓர் ஆண்டின் சராசரி வெப்பநிலை 23 °C (73 °F) என பதிவாகி உள்ளது.  
- வெப்பமான மாதம் ஏப்ரல்; சராசரி வெப்பநிலை சுமார் 24 °C (75 °F);
- குளிரான மாதம் சனவரி; சராசரி வெப்பநிலை 22 °C (72 °F);
- சராசரி ஆண்டு மழைப்பொழிவு 2383–3183 மிமீ;  
சராசரியாக 344 மிமீ (13.5 அங்குலம்) மழைப் பொழிவுடன் டிசம்பர் மாதத்தில் அதிக மழை பெய்யும்; மேலும் 90 மிமீ மழைப் பொழிவுடன் மிக வறட்சியான மாதம் ஆகத்து மாதம் ஆகும்.[10]
# கோட்டத்தற, பாலக்காடு

**கோட்டத்தற** (*Kottathara, Palakkad*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள சோலையூர் கிராம ஊராட்சியில் உள்ள ஒரு சிற்றூர் ஆகும். அட்டப்பாடி தாலுகா உருவாவதற்கு முன்பு இது மண்ணார்க்காடு தாலுகாவின் ஒரு பகுதியாக இருந்தது.
# கோட்டத்தற, பாலக்காடு

## மக்கள்வகைப்பாடு

2011 மக்கள் தொகை கணக்கெடுப்பின்படி, கோட்டத்தற கிராமத்தில் 2,791 குடும்பங்கள் வசிக்கின்றனர். இதன் மொத்த மக்கள் தொகை 10,195 ஆகும். இதில் ஆண்களின் எண்ணிக்கை 5,072 என்றும், பெண்களின் எண்ணிக்கை 5,123 என்றும் உள்ளது. கோட்டத்தற கிராமத்தின் பரப்பளவு 72.2 சதுர கி.மீ (27.9 சதுர மைல்) ஆகும். மக்கள் தொகையில் 9.4% பேர் 6 வயதுக்குட்பட்டவர்கள். கோட்டத்தற கிராம மக்களின் சராசரி எழுத்தறிவு விகிதம் 70.9% ஆகும். இது மாநில சராசரியான 94% ஐ ஒப்பிடும்போது குறைவாகும். இதில் ஆண்களின் கல்வியறிவு 76.6% என்றும் பெண்களின் கல்வியறிவு 65.3% என்றும் உள்ளது.
# நியோடிமியம் சேர்மங்கள்

**நியோடிமியம் சேர்மங்கள்** (*Neodymium compounds*) இலந்தனைடு உலோகமான நியோடிமியம் (Nd) மூலம் உருவாகும் சேர்மங்களைக் குறிக்கும். இந்த சேர்மங்களில், நியோடிமியம் பொதுவாக NdCl<sub>3</sub>, Nd<sub>2</sub>(SO<sub>4</sub>)<sub>3</sub> மற்றும் Nd(CH<sub>3</sub>COO)<sub>3</sub> போன்ற +3 என்ற ஆக்சிசனேற்ற நிலையை வெளிப்படுத்துகிறது. NdCl<sub>2</sub> மற்றும் NdI<sub>2</sub> போன்ற சேர்மங்களில் +2 என்ற ஆக்சிசனேற்ற நிலையில் நியோடிமியம் கொண்ட சேர்மங்கள் அறியப்படுகின்றன. சில நியோடிமியம் சேர்மங்கள் ஒளியூட்டப்படும் வகையின் அடிப்படையில் மாறுபடும் வண்ணங்களைக் கொண்டுள்ளன.
# நியோடிமியம் சேர்மங்கள்

## ஆலைடுகள்

நியோடிமியம் NdX<sub>3</sub> வடிவத்தில் நான்கு மூவாலைடுகளை உருவாக்குகிறது. அனைத்து நிலையான ஆலசன்களுடன் தீவிரமாக வினைபுரிகிறது:  
:2Nd (திண்மம்) + 3F<sub>2</sub> (வாயு) → 2NdF<sub>3</sub> (திண்மம்) [ஊதா நிறம்]
:2Nd (திண்மம்) + 3Cl<sub>2</sub> (வாயு) → 2NdCl<sub>3</sub> (திண்மம்) [வெளிர் ஊதா]
:2Nd (திண்மம்) + 3Br<sub>2</sub> (வாயு) → 2NdBr<sub>3</sub> (திண்மம்s) [ஊதா நிறம்]
:2Nd (திண்மம்) + 3I<sub>2</sub> (வாயு) → 2NdI<sub>3</sub> (திண்மம்) [பச்சை நிறம்]  
NdCl<sub>2</sub>, NdBr<sub>2</sub> ஆகிய ஈராலைடுகள் அடர் பச்சை நிற திடப்பொருள்களாகும். இவை PbCl<sub>2</sub> போன்ற அதே படிக அமைப்பைக் கொண்டுள்ளன.  
NdF<sub>4</sub> என்பது அணிச்சட்டத்தில் தனிமைப்படுத்தப்பட்ட நிலைமைகளின் கீழ் மட்டுமே அறியப்படுகிறது. தொடர்புடைய M<sub>3</sub>[NdF<sub>7</sub>] (M = K, Rb, Cs) ஈரப்பதம் அல்லது வெப்பத்தின் முன்னிலையில் மிகவும் நிலையற்றதாகும். இவை உயர் அழுத்த புளோரினேற்றம் மூலமாகவோ அல்லது மந்த வாயு புளோரைடுகளில் இருந்தோ தயாரிக்கப்படுகின்றன.
# நியோடிமியம் சேர்மங்கள்

## ஆக்சிசனேற்றமடைந்த உப்புகள்

படிகங்கள்]]  
நியோடிமியம்(III) ஆக்சைடை கந்தக அமிலத்தில் கரைப்பதன் மூலம் நியோடிமியம்(III) சல்பேட்டை நேரடியாகப் பெறலாம். இது தண்ணீரில் கரையும். மேலும் இதன் நீரற்ற வடிவம் 20˚செல்சியசு வெப்பநிலையில் 8 கிராம் கரைதிறன் கொண்டுள்ளது.  
நைட்ரிக் அமிலத்தில் நியோடிமியம்(III) ஆக்சைடை கரைப்பதன் மூலம் நியோடிமியம்(III) நைட்ரேட்டைப் பெறலாம். விளைந்த கரைசலை ஆவியாக்குவது நீரேற்ற நியோடிமியம்(III) நைட்ரேட்டை அளிக்கிறது. அறுநீரேற்று வடிவம் உருவாதல் இங்கு மிகவும் பொதுவானதாகும். அறுநீரேற்று வடிவத்தை மேலும் சூடாக்குவது நீரற்ற வடிவத்தைக் கொடுக்கும்.  
நியோடிமியம்(III) குளோரைடுடன் மற்றும் சோடியம் ஆர்சனேட்டு கரைசல் சேர்த்து வினைபுரியச் செய்வதால் நியோடிமியம்(III) ஆர்சனேட்டு உருவாகிறது. தண்ணீரில் இது கரையாது. இளஞ்சிவப்பு நிறத்தில் தூளாக இருக்கும். நல்ல வெப்ப நிலைப்புத்தன்மையைக் கொண்டிருக்கும். மேலும் இதன் கரைதிறன் பெருக்கம் pK<sub>sp,c</sub> 21.86±0.11 ஆகும்.  
நியோடிமியம்(III) ஆக்சலேட்டு என்பது ஒரு ரோசா நிறப் படிகமாகும். இது வெப்பமடையும் போது இதன் பன்னிருநீரேற்றிலிருந்து நீரற்ற வடிவத்திற்கு சிதைகிறது. இதை மேலும் சூடுபடுத்தும்போது, Nd<sub>2</sub>O<sub>2</sub>C<sub>2</sub>O<sub>4</sub> ஆகச் சிதைந்து, பின்னர் இறுதியாக நியோடிமியம்(III) ஆக்சைடைக் கொடுக்கிறது.  
நியோடிமியம்(III) கார்பனேட்டு என்பது நியோடிமியத்தின் கார்பனேட்டு உப்பாகும். இங்கு நியோடிமியம் +3 என்ற ஆக்சிசனேற்ற நிலையை வெளிப்படுத்துகிறது. நியோடிமியம்(III) குளோரைடை நீரில் கரைத்த அம்மோனியம் பைகார்பனேட்டுடன் சேர்த்து வினைபுரியச் செய்வதன் மூலம் அல்லது நியோடிமியம்(III) குளோரோ அசெட்டேட்டை நீராற்பகுப்புக்கு உட்படுத்துவதன் மூலம் தயாரிக்கப்படுகிறது.::  
:2Nd(C<sub>2</sub>Cl<sub>3</sub>O<sub>2</sub>)<sub>3</sub> + 3H<sub>2</sub>O → Nd<sub>2</sub>(CO<sub>3</sub>)<sub>3</sub> + 6CHCl<sub>3</sub> + 3CO<sub>2</sub>  
நியோடிமியம்(III) அசிடேட்டு ஓர் ஊதா நிறத் திடப்பொருளாகும். நீரில் இது கரையும். சோடியம் அசிடேட்டு சேர்க்கப்படும் போது சேர்மத்தின் கரைதிறன் அதிகரிக்கிறது. ஒரு நீல நிற அணைவுச் சேர்மத்தை உருவாக்குகிறது. நியோடிமியம்(III) குளோரைடு மற்றும் சோடியம் அசிடேட்டு ஆகியவற்றின் வினை மூலம் இதைப் பெறலாம்:  
:NdCl<sub>3</sub> + 3Na(CH<sub>3</sub>COO) → Nd(CH<sub>3</sub>COO)<sub>3</sub> + 3NaCl
# நியோடிமியம் சேர்மங்கள்

## கரிமநியோடிமியம் சேர்மங்கள்

நியோடிமியம்-கார்பன் பிணைப்பைக் கொண்ட சேர்மங்கள் கரிமநியோடிமியம் சேர்மங்களாகும். இந்த சேர்மங்கள் மற்ற இலந்தனைடுகளைப் போலவே இருக்கின்றன. π பின்னிணைப்புக்கு உட்படுத்த இயலா சேர்மங்களாக இவை வகைப்படுத்தப்படுகின்றன. இதனால் இவை பெரும்பாலும் அயனி வளைய பெண்டாடையீனைடுகள் (இலந்தனத்துடன் சமகட்டமைப்பு), σ-பிணைக்கப்பட்ட எளிய ஆல்கைல்கள் மற்றும் அரைல்கள் ஆகியவற்றுடன் கட்டுப்படுத்தப்படுகின்றன. இவற்றில் சில பல்லுருவ அமைப்பிலும் இருக்கும்.
# நியோடிமியம் சேர்மங்கள்

## பயன்பாடுகள்

நியோடிமியம்(III) குளோரைடு வலுவான ஒளிர்வைக் கொண்டிருக்கவில்லை. இருப்பினும் இது பல்வேறு ஒளி உமிழும் பொருட்களுக்கு Nd<sup>3+</sup> அயனிகளின் ஆதாரமாக செயல்படுகிறது. பிந்தையவற்றில் Nd-YAG சீரொளிகள் மற்றும் Nd-மாசிடப்பட்ட ஒளியியல் இழைப் பெருக்கிகள் ஆகியவை அடங்கும். இவை மற்ற சீரொளிகளால் உமிழப்படும் ஒளியைப் பெருக்கும். Nd-YAG சீரொளி 1.064 மைக்ரோமீட்டர்களில் அகச்சிவப்பு ஒளியை வெளியிடுகிறது. இது மிகவும் பிரபலமான திட-நிலை சீரொளி, அதாவது ஒரு திட ஊடகத்தை அடிப்படையாகக் கொண்ட சீரொளி ஆகும்.  
நியோடிமியம் கண்ணாடி (Nd:கண்ணாடி) கண்ணாடி உருகலில் நியோடிமியம்(III) ஆக்சைடு (Nd<sub>2</sub>O<sub>3</sub>) சேர்ப்பதன் மூலம் உற்பத்தி செய்யப்படுகிறது. பொதுவாக பகல் அல்லது ஒளிரும் ஒளியில் நியோடிமியம் கண்ணாடி இளஞ்சிவப்பு நிறம் தோன்றுகிறது. ஆனால் அது ஒளிரும் விளக்குகளின் கீழ் வெளிர் நீல நிறத்தில் தோன்றுகிறது. நியோடிமியம் தூய ஊதா நிறத்தில் இருந்து மதுச்-சிவப்பு மற்றும் இலேசான சாம்பல் வரையிலான நிழல்களில் கண்ணாடியை வண்ணமயமாக்க பயன்படுத்தப்படலாம்.  
நியோடிமியம்(III) அசிடேட்டை யுரேனைல் அசிட்டேட்டுக்கு மாற்றாகப் பயன்படுத்தப்படலாம். இது எலக்ட்ரான் நுண்ணோக்கியில் பயன்படுத்தப்படுகிறது. which is used in electron microscopy.<ref
# ஜாம்பி மாநகரம்

**ஜாம்பி மாநகரம்** (ஆங்கிலம்: *Jambi City* இந்தோனேசியம்: *Kota Jambi*) என்பது இந்தோனேசியா, ஜாம்பி பிரிவின் *(Jambi Province)* தலைநகரம் மற்றும் மிகப்பெரிய நகரமாகும். சுமாத்திரா தீவில் அமைந்துள்ள இந்த மாநகரம் பாத்தாங்காரி ஆற்றின் பரபரப்பான துறைமுகமாகவும் செம்பனை மற்றும் ரப்பர் உற்பத்தி மையமாகவும் விளங்குகிறது.  
இந்த நகரம், பண்டைய சிறீவிஜய இராச்சியத்தின் முவாரோ ஜாம்பி ஆலய வளாகத்தின் இடிபாடுகளிலிருந்து 26 கி.மீ. (16 மைல்) தொலைவில் அமைந்துள்ளது.
# ஜாம்பி மாநகரம்

## பொது

ஜாம்பி மாநகரமே முவாரோ ஜாம்பி குறு மாநிலத்தில் *(Muaro Jambi Regency)* உள்ள ஓர் இடமாகும். ஜாம்பி மாநகரத்திற்கு சுல்தான் தாகா வானூர்தி நிலையம் *(Sultan Thaha Airport)* சேவை செய்கிறது. இந்த மாநகரத்திற்கு அருகில் உள்ள நகரங்களும் கிராமங்களும்:  
- மெண்டாலோ (9.4 கி.மீ.)
- கினாத்தி (7.6 கி.மீ.)
- பாடாங் (8.3 கி.மீ.)
- தஞ்சோங் ஜொகூர் (3.2 கி.மீ.)
- பால் மேரா (5.9 கி.மீ.)
- முவாரா கும்பே (3.6 கி.மீ.)
# ஜாம்பி மாநகரம்

## புவியியல்

ஜாம்பி மாநகரின் மொத்த நிலப்பரப்பு 169.887 கி.மீ.2 (66 சதுர மைல்) ஆகும். ஜாம்பி மாநகரம் தென்மேற்கு சுமாத்திரா படுகையில் அமைந்துள்ளது.  
இது கிழக்கு சுமாத்திராவில் ஒரு தாழ்வான பகுதி. 1,700 கி.மீ. (1,056 மைல்) நீளம் கொண்ட பாத்தாங்காரி ஆற்றின் ஒரு பகுதி, ஜாம்பி நகரத்தின் வழியாகச் செல்கிறது.
# ஜாம்பி மாநகரம்

## மக்கள்தொகையியல்

2020-ஆம் ஆண்டில் இந்த நகரத்தில் 606,200 மக்கள் (ஜாம்பி பிரிவின் மக்கள் தொகையில் 17%) வாழ்கின்றனர்.  
2023-ஆம் ஆண்டின் நடுப்பகுதியில் மக்கள் தொகை 627,774 (பெண்கள் 315,855; ஆண்கள் 315,911) என அதிகாரப்பூர்வ மதிப்பீடு அறிவிக்கிறது.  
ஜாம்பி பிரிவில் இந்த ஜாம்பி மாநகரமே அதிக மக்கள்தொகை கொண்ட நகரமாகும்;[1] மிகவும் மாறுபட்ட மற்றும் பல இனங்களைக் கொண்டுள்ளது.  
- ஜாம்பி மலாய்க்காரர்கள் (27.84%)
- ஜாவானியர்கள் (22.05%)
- மினாங்கபாவு மக்கள் (12.64%)
- மலாய்க்காரர்கள் (11.47%)
- இந்தோனேசிய சீனர்கள் (6.82%)
- பத்தாக் மக்கள் (6.62%)
- சுந்தானிய மக்கள் (4.47%)
- பூகிஸ் மக்கள் (2.03%)
# ஜாம்பி மாநகரம்

## இரட்டை நகரங்கள் - சகோதர நகரங்கள்

ஜாம்பி மநகரத்தின் சகோதர நகரங்கள்  
- குப்பாங், இந்தோனேசியா
- எர்மேரா, கிழக்கு திமோர்
- ஐனாரோ, கிழக்கு திமோர்
- கூலிம், மலேசியா
# தேசிய நெடுஞ்சாலை 717ஆ (இந்தியா)

**தேசிய நெடுஞ்சாலை 717ஆ**, *National Highway 717B (India)*) பொதுவாக தே. நெ. 717ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை-717ஆ இந்தியாவின் சிக்கிம் மாநிலத்தின் வழியாகச் செல்கிறது. தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் இந்த நெடுஞ்சாலையை நிறுவிப் பராமரித்து வருகிறது.
# தேசிய நெடுஞ்சாலை 717ஆ (இந்தியா)

## வழித்தடம்

தே. நெ. 717ஆ சிக்கிம் மாநிலத்தில் உள்ள ரெனாக், ரோங்லி, ஜுலுக், சுஜென்பேரி, மென்லா, செரத்தாங் ஆகிய நகரங்களை இணைக்கிறது.
# தேசிய நெடுஞ்சாலை 717ஆ (இந்தியா)

## சந்திப்புகள்

: ரெனாக் அருகே முனையம்.
: மென்லா அருகே, ஷெரத்தாங்.
# தேசிய நெடுஞ்சாலை 717அ (இந்தியா)

**தேசிய நெடுஞ்சாலை 717அ**, பொதுவாக தே. நெ. 717அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலையாகும். இது இந்திய அரசின் சாலைப் போக்குவரத்து மற்றும் நெடுஞ்சாலை அமைச்சகத்தின் பாரத்மாலா பரியோஜனா திட்டத்தின் ஒரு பகுதியாகும். தே. நெ-717அ இந்தியாவின் மேற்கு வங்காளம், சிக்கிம் மாநிலங்கள் வழியாகச் செல்கிறது. இது மேற்கு வங்காளத்தின் ஜல்பைகுரி மாவட்டம், கலிம்போங் மாவட்டம், சிக்கிமில் உள்ள பாக்யோங் மாவட்டம், கேங்டாக் மாவட்டம் ஆகிய மாவட்டங்கள் வழியாகச் செல்கிறது. தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் இந்த நெடுஞ்சாலையை நிறுவி பராமரித்து வருகிறது.
# தேசிய நெடுஞ்சாலை 717அ (இந்தியா)

## வழித்தடம்

; மேற்கு வங்காளம்  
பாக்ராகோட்-லாபா-அல்காரா-பெடோங்-கட்டாரே-மேற்கு வங்கம் சிக்கிம் ரேஷி எல்லை.  
; சிக்கிம்  
மேற்கு வங்காள சிக்கிம் ரேஷி எல்லை-ரெனாக்-ரோரதாங்-பாக்யோங் விமான நிலையம்-பாக்யோன் பஜார்-ராணிபூல்-கேங்டாக்.
# தேசிய நெடுஞ்சாலை 717அ (இந்தியா)

## சந்திப்புகள்

: பாக்ராகோட் அருகே முனையம்
: ரெனாக் அருகே முனையம்
: கேங்டாக் அருகே முனையம்
# சிறிநகர் தொடருந்து நிலையம்

**சிறிநகர் தொடருந்து நிலையம்** (*Srinagar railway station*), இந்தியாவின் சம்மு காசுமீர் (ஒன்றியப் பகுதி)யின் தலைநகரான சிறிநகரில் அமைந்துள்ளது. இது ஜம்மு-பாரமுல்லா செல்லும் ஒற்றை அகல இருப்புப் பாதையில் உள்ளது. ஃபிரோஸ்பூர் இரயில்வே கோட்டத்தில் அமைந்த இத்தொடருந்து நிலையம் இது மூன்று நடைமேடைகள் கொண்டது. இந்த இருப்புப் பாதை முற்றிலும் மின்சாரமயமாக்கப்பட்டுள்ளது. இந்நிலையம் தால் ஏரி அருகே உள்ள லால் சௌக்கிலிருந்து 8 கிலோ மீட்டர் தொலைவில் உள்ளது. ஜம்மு-பாரமுல்லா இருப்புப் பாதைப் பணிகள் முடிவடைந்த பிறகு சிறிநகர் தொடருந்து நிலையம், ஜம்மு, தில்லி, சண்டிகர் போன்ற நகரங்களுடன் இணைக்கப்படும்.
# சிறிநகர் தொடருந்து நிலையம்

## தொடருந்து வகைகள்

சிறிநகர் தொடருந்து நிலையத்திலிருந்து 2 மெயில்\விரைவு வண்டிகள், 1 மெமு ரயில் மற்றும் 18 DMU இரயில்கள் செல்கிறது.
# சிறிநகர் தொடருந்து நிலையம்

## செல்லும் நகரங்கள்

பாரமுல்லா, அனந்தநாக், பட்காம், பனிஹால், இராம்பன் (சங்கல்தன்), உதம்பூர் நகரங்களுக்கு செல்லும் தொடருந்துகள் சிறிநகர் வழியாக இயக்கப்படுகிறது.
# சிறிநகர் தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# அனந்தநாக் தொடருந்து நிலையம்

**அனந்தநாக் தொடருந்து நிலையம்** (*Anantnag Railway Station*), இந்தியாவின் சம்மு காசுமீர் (ஒன்றியப் பகுதி)யில் அமைந்த அனந்தநாக் நகரத்தில் உள்ளது. இந்த இரயில் நிலையம் கடல் மட்டத்திலிருந்து 1,599.89 மீட்டர்கள் (5,249 அடி) உயரத்தில் அமைந்துள்ளது. இந்நிலையம் அனந்தநாக்கிலிருந்து 5.2 கிலோ மீட்டர் தொலைவில் உள்ளது. இது வடக்கு இரயில்வேயின் . ஃபிரோஸ்பூர் இரயில்வே கோட்டத்தில் உள்ளது. இந்நிலையம் இரண்டு நடைமேடைகள் கொண்டுள்ளது. அமர்நாத் கோயில் செல்லும் பக்தர்கள் இந்த அனந்தநாக் தொடருந்து நிலையத்தில் இறங்கிப் பயணிக்கலாம்.  
தற்போது அனந்தநாக் தொடருந்து நிலையத்திலிருந்து பாரமுல்லா, சிறிநகர், பட்காம், பனிஹால், இராம்பன் (சங்கல்தன்), உதம்பூர் நகரங்களுக்கு தொடருந்துகள் இயக்கப்படுகிறது.  
ஜம்மு-பாரமுல்லா இருப்புப் பாதைப் பணிகள் முடிவடைந்த பிறகு அனந்தநாக் தொடருந்து நிலையத்திலிருந்து ஜம்மு, தில்லி, சண்டிகர் போன்ற நகரங்களுடன் தொடருந்துகள் மூலம் இணைக்கப்படும்.
# அனந்தநாக் தொடருந்து நிலையம்

## இதனையும் காண்க

- சிறிநகர் தொடருந்து நிலையம்
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பாரமுல்லா தொடருந்து நிலையம்

**பாரமுல்லா தொடருந்து நிலையம்** (*Baramulla Railway Station*) இந்தியாவின் சம்மு காசுமீர் (ஒன்றியப் பகுதி)யில் உள்ள பாரமுல்லா நகரத்திலிருந்து 5 கிலோ மீட்டர் தொலைவில், கடல் மட்டத்திலிருந்து 1593 மீட்டர் (5226 அடி). உயரத்தில் அமைந்துள்ளது. 130 கிலோ மீட்டர் நீளமுள்ள இருப்புப் பாதை மூலம் பாரமுல்லா-பனிஹால் தொடருந்து நிலையங்கள் சிறிநகர் தொடருந்து நிலையம் வழியாக இணைக்கப்பட்டுள்ளது. வடக்கு இரயில்வேயின் ஃபிரோஸ்பூர் இரயில்வே கோட்டத்தில் அமைந்த இத்தொடருந்து நிலையம் 2 நடைமேடைகள் கொண்டது.  
ஜம்மு காஷ்மீரின் வடக்கில் உள்ள குப்வாரா நகரத்துடன் பாரமுல்லா தொடருந்து நிலையத்தை இணைக்கும் பணிகள் நடைபெற்று வருகிறது.  
பாரமுல்லா தொடருந்து நிலையத்திலிருந்து சிறிநகர், பட்காம், பனிஹால், இராம்பன் (சங்கல்தன்), நகரங்களுக்கு தொடருந்துகள் செல்கிறது.
# பாரமுல்லா தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பாக்யோங் மாவட்டம்

**பாக்யோங்** **மாவட்டம்** (*Pakyong district*) என்பது இந்திய மாநிலமான சிக்கிமில் உள்ள ஒரு மாவட்டமாகும். இது பாக்யோங் நகரிலிருந்து நிர்வகிக்கப்படுகிறது. கிழக்கு சிக்கிம் மாவட்டத்தின் மூன்று உட்பிரிவுகளான பாக்யோங், ரங்க்போ, ரோங்லி உட்பிரிவுகள் 2021ஆம் ஆண்டில் ஒன்றிணைக்கப்பட்டு புதிய மாவட்டமாக பாக்யோங் உருவாக்கப்பட்டது. முன்னாள் மாவட்டத்தின் மீதமுள்ள கேங்டாக் கேங்டாக் மாவட்டம் என்று பெயரிடப்பட்டது. இது இப்போது வடமேற்கில் உள்ள பாக்யோங் மாவட்டத்தை எல்லையாகக் கொண்டுள்ளது. மேலும், இந்த மாவட்டம் இப்போது மேற்கு வங்காளத்தின் கலிம்போங் மாவட்டம், பூட்டான், சீனா, சிக்கிமின் நாம்சி மாவட்டத்தால் சூழப்பட்டுள்ளது.
# பாக்யோங் மாவட்டம்

## மக்கள்தொகை

பட்டுப்பாதை, பாக்யோங் மாவட்டத்தில் பனிப்பொழிவுடன்]]
பாக்யோங் மாவட்டத்தின் மொத்தப் பரப்பளவு 404 சதுர கிலோ மீட்டர் ஆகும். 2011 மக்கள் தொகை கணக்கெடுப்பின்படி இம்மாவட்டத்தின் மொத்த மக்கள் தொகை 74,583 ஆகும்.